حضیروت

حضيروت (عبرانی: חֲצֵרוֹת‏) — (معنی: حظیرے یا دیار)
حضیرُوت اُن مقامات میں سے ایک ہے جہاں بنی اسرائیل نے چالیس سالہ دورِ تیہ (صحرا میں بھٹکنے) کے دوران قیام کیا۔ اس کا ذکر تورات میں "کتاب گنتی " کے ابواب 11، 12 اور 33 میں، نیز "کتاب استثنا " باب 1 میں بھی آتا ہے۔
اسی مقام پر موسیٰ کی بہن مریم کو برص (جزام) کا عارضہ لاحق ہوا تھا۔

حضیرُوت کا درست محل وقوع معلوم نہیں، تاہم خیال ہے کہ یہ مقام جبلِ سیناء کے شمال میں واقع تھا، ممکنہ طور پر آج کے معروف مقام "عین خضرا" کے قریب یا اسی کے اندر واقع ہو، جو صحراِ فَاران کے نواح میں ہے۔

"کتاب گنتی " 11:35 کے مطابق:
"پھر بنی اسرائیل قبروت ہتأوہ سے کوچ کر کے حضیرُوت میں آ کر ڈیرے ڈالے۔"
اور "کتاب گنتی " 12:16 کے مطابق:
"اس کے بعد وہ حضیرُوت سے کوچ کر کے بیابانِ فاران میں پہنچے۔"
لفظ "حضیرُوت" عبرانی زبان کا ہے جس کے معنی ہیں: حَظیرے (یعنی جانوروں کے باڑے) یا دیار۔ 

 حوالہ جات 

زمرہ:مقامات تیہ
زمرہ:باب مذہب/متعلقہ مضامین
زمرہ:ویکی ڈیٹا والے صفحات
زمرہ:مقام نقشہ ویکی ڈیٹا سے ماخوذ